ΓΡΑΠΤΗ ΕΡΩΤΗΣΗ E-0806/02

υποβολή: Juan Naranjo Escobar (PPE-DE) προς την Επιτροπή

(21 Μαρτίου 2002)

Θέμα: Οδικά δυστυχήματα στην Ευρωπαϊκή Ένωση

Στην Μαδρίτη, κατά τα εγκαίνια του 11ου Συνεδρίου της Διεθνούς Οδικής Ασφάλειας(PRI)πογραμμίσθηκε ότι στις οδικές αρτηρίες της Ευρωπαϊκής Ένωσης βρίσκουν το θάνατο ετησίως περισσότερα από 40 000 άτομα και 1.6000 000φίστανται σοβαρούς τραυματισμούς λόγω οδικών ατυχημάτων. Ενώπιον των στοιχείων αυτών, η δραστηριότητα φορέων όπως το TISPOL (Ευρωπαϊκό Δίκτυο Σωμάτων Τροχαίας) που βασίζεται στην ανταλλαγή πληροφοριών μεταξύ των διαφόρων Ευρωπαϊκών Σωμάτων Τροχαίας μπορεί να έχει θετικό και άμεσο αντίκτυπο στην οδική ασφάλεια της Ευρωπαϊκής Ένωσης. Ποια είναι τα πλέον πρόσφατα στοιχεία που διαθέτει η Επιτροπή όσον αφορά τα ατυχήματα σε αστικές περιοχές· Εκπροσωπούνται όλα τα Ευρωπαϊκά Σώματα Τροχαίας στο TISPOL; Σε ποιο βαθμό η πείρα του TISPOL μπορεί να μεταφερθεί σε άλλα κράτη, εκτός της Ένωσης·

Όπως προκύπτει από τα στοιχεία της τελευταίας δεκαετίας, ο αριθμός αυτοκινήτων στην Ευρώπη αυξάνεται σταθερώς. Η αύξηση αυτή θα έπρεπε να συνοδεύεται από αύξηση της οδικής ασφάλειας αλλάφίστανται ακόμη αποκλίσεις στις ρυθμίσεις που αφορούν ζητήματα ζωτικής σημασίας όπως είναι ο έλεγχος των οδηγών για αλκοοκαιμία και κατανάλωση ναρκωτικών ουσιών. Σε ποιο βαθμό φρονεί η Επιτροπή απαραίτητο να εναρμονισθούν όχι μόνον οι διάφοροι κώδικες οδικής ασφάλειας και τα καθεστώτα κυρώσεων των διαφόρων κρατών μελών, αλλά και οι τεχνικές και μέσα που χρησιμοποιούνται για την διασφάλιση της οδικής ασφάλειας στην επικράτεια της Ένωσης· Ποια μέτρα έχει λάβει η Επιτροπή ώστε να αποφευχθεί να αποτελούν τα οδικά ατυχήματα την πρώτη αιτία θνησιμότητας των νεαρών ευρωπαίων ηλικίας 14 έως 25 ετών·

Απάντηση της κας de Palacio εξ ονόματος της Επιτροπής

(6 Μαΐου 2002)

Αν και η κατάσταση δεν πρέπει σε καμμιά περίπτωση να θεωρηθεί ικανοποιητική, η μείωση των οδικών ατυχημάτων στην Ένωση είναι ταχύτερη στις αστικές περιοχές παρά στιςπόλοιπες. Παρατηρείται μάλιστα ότι κάθε χρόνο μειώνεται ταχύτερα ο αριθμός θανάτων.

Αστυνομικές δυνάμεις από όλα τα κράτη μέλη εκτός του Λουξεμβούργου, της Αυστρίας και της Πορτογαλίας συμμετέχουν σήμερα στο Συμβούλιο Tispol (Σύστημα Κυκλοφοριακών Δεδομένων της Τροχαίας, το ευρωπαϊκό δίκτυο των δυνάμεων της τροχαίας). Η Νορβηγία, η Σλοβενία και η Ελβετία είναι επίσης μέλη του Tispol, όπως επίσηςπάρχουν και άλλες χώρες που συμμετέχουν στις επιχειρήσεις του Tispol. Η Τσεχική Δημοκρατία, η Ουγγαρία και η Πολωνία έδειξαν ότι εξετάζουν το ενδεχόμενο να γίνουν μέλη μελλοντικά. Το Tispol θα μπορούσε στο μέλλον να βοηθήσει στη βελτίωση της οδικής ασφάλειας στα νέα κράτη μέλη, με την ανταλλαγή τεχνογνωσίας και ορθών πρακτικών και με από κοινού επιχειρήσεις.

Η Επιτροπή είναι της άποψης ότι απαιτείται εναρμόνιση ορισμένων ρυθμίσεων, κυρώσεων και ελέγχων, καθώς επίσης και καθορισμός των κατευθύνσεων για τις ορθότερες πρακτικές στις τεχνικές και τα μέσα, για να ενισχυθεί η οδική ασφάλεια σε ευρωπαϊκή κλίμακα. Για περισσότερες λεπτομέρειες σχετικά με τις πρωτοβουλίες της Επιτροπής, στο παρελθόν και το μέλλον, το Αξιότιμο Μέλος του Ευρωπαϊκού Κοινοβουλίου παρακαλείται να ανατρέξει στο κεφάλαιο που φέρει τον τίτλο οδική ανασφάλεια της Λευκής Βίβλου για την ευρωπαϊκή πολιτική μεταφορών(1).

Όοσν αφορά ειδικότερα τους νέους 14 — 25 ετών, η Επιτροπή επιχορήγησε το 2001, όπως συνέβη ήδη και στο παρελθόν, πολλές εκστρατείες ευαισθητοποίησης απευθυνόμενες σε κάθε πληθυσμιακή ομάδα. Το 2002, προβλέπεται απογραφή των δράσεων που θα διεξαχθούν με επιτυχία σε εθνικό ή τοπικό επίπεδο έτσι ώστε να καταρτισθεί και να διαδοθεί οδηγός με τις ορθές πρακτικές.

Η οδική ασφάλεια αποτελεί πάντως από κάθε άποψη επιμερισμένη ευθύνη. Η ουσιαστική βελτίωση της κατάστασης συνεπάγεται αποφασιστική κινητοποίηση των συντελεστών σε όλα τα επίπεδα: κοινοτικό, εθνικό, περιφερειακό, τοπικό, χρηστών, μεταφορικών επιχειρήσεων, κατασκευαστών, εκπαιδευτών, αστυνομικών δυνάμεων.

(1) Λευκή Βίβλος — Η ευρωπαϊκή πολιτική μεταφορών έως το έτος 2010: η ώρα των επιλογών, έγγρ. COM(2001)370 τελικό.